open-index/open-wikipedia-markdown huggingface dataset:
சிறுபான்மையினர் நலத்துறை அமைச்சகம் (இந்தியா)

**சிறுபான்மையினர் நலத்துறை அமைச்சகம் (இந்தியா)** அல்லது **சிறுபான்மையினர் விவகாரத் துறை அமைச்சகம்** (Ministry of Minority Affairs), இந்திய அரசால் 2006 ஆம் ஆண்டின் ஜனவரி 29 அன்று ஏற்படுத்தப்பட்ட அமைச்சகம் ஆகும். இந்த அமைச்சகமே சிறுபான்மை மக்களின் நலன்களை காக்கும் இந்திய அரசின் உச்சகட்ட அமைப்பாகும்.  இந்திய சிறுபான்மையினருள் இசுலாமியர், சீக்கியர், கிறித்தவர், பௌத்தர், பார்சி மற்றும் சமணர் ஆகியோரும் அடக்கம்
இதன் தற்போதைய மூத்த அமைச்சர் இசுமிருதி இரானி மற்றும் இணை அமைச்சர் ஜான் பர்லா ஆவார். மத்திய வக்ஃபு குழு இதன் கீழ் செயல்படுகிறது.
## முன்னாள் அமைச்சர்கள்

## நிறுவனங்கள்
* அரசியலமைப்புக்கு உட்பட்ட மற்றும் சட்டபூர்வமான நிறுவனங்கள்
** மத்திய வக்பு வாரியம் (இந்தியா) (CWC)
** சிறுபான்மையினருக்கான தேசிய ஆணையம் (இந்தியா) (NCM) 
** சிறுபான்மை மொழிகளுக்கான ஆணையாளர் 

* சுயநிதி அமைப்பு
** மௌலான ஆசாத் அறக்கட்டளை 

* பொதுத்துறை மற்றும் கூட்டுத்துறை நிறுவனங்கள் 
**  தேசிய சிறுபான்மையின மக்களின் வளர்ச்சி மற்றும் நிதிக் கழகம் (NMDFC)

## திட்டங்கள் மற்றும் உதவித்தொகைகள்

* **ஜியோ பார்சி** - பார்சிகளின் மக்கள் தொகைக் குறைவைக் கட்டுப்படுத்தும் திட்டம் 
* **நய் ரோஷினி** - சிறுபான்மை சமூக பெண்களின் தலைமைத்துவம் மேம்பாடு திட்டம் 

* **நய் மன்சில்** - சிறுபான்மை சமூகங்களுக்கான ஒருங்கிணைந்த கல்வி மற்றும் வாழ்வாதார திட்டம்
* **நய் உடான்** -  சிறுபான்மை சமூகங்களின் மாணவர்கள் முதல்நிலை போட்டி தேர்விகளில் வெற்றிப்பெறுவதற்கு ஊக்கப்படுத்தும் திட்டம் 
* **சீக்கோ அவ்ர் கமோவ்** - சிறுபான்மையினரின் திறன் மேம்பாட்டுக்கான திட்டம்
* **ஹமரி தரோஹார்** - இந்திய கலாச்சாரத்தின் ஒட்டுமொத்த கருத்தின் கீழ் சிறுபான்மை சமூகங்களின் வளமான பாரம்பரியத்தை பாதுகாக்கும் திட்டம்
* **ப்ரி மெட்ரிக் உதவித்தொகை திட்டம்** - சிறுபான்மை சமூக மாணவர்களைல் 6 முதல் 10ஆம் வகுப்பு வரை படிக்கும் மாணவர்களுக்கான கல்வி உதவித்தொகை திட்டம் 
* **போஸ்ட் மெட்ரிக் உதவித்தொகை திட்டம்** - சிறுபான்மை சமூக மாணவர்களில் பத்தாம் வகுப்பிற்கு மேற்பட்ட அனைத்து படிப்புகளும் வழங்கப்படும் கல்வி உதவித் தொகை திட்டம்
* சிறுபான்மை சமூகங்களைச் சேர்ந்த ஏழை மற்றும் திறமையான மாணவர்களுக்கு நிதி உதவித்தொகை திட்டம்
*
* சிறுபான்மை மாணவர்களுக்கான மௌலானா ஆசாத் தேசிய உதவித்தொகை திட்டம் 
* **படோ பர்தேஷ்** - சிறுபான்மை சமூக மாணவர்களுக்கான வெளிநாட்டுப் படிப்புகளுக்கான கல்விக் கடன்களுக்கான வட்டி மானியத் திட்டம்
## இதனையும் காண்க
* மத்திய வக்ஃபு குழு
*இந்திய அரசின் அமைச்சகங்கள்   
## மேற்கோள்கள்

## வெளியிணைப்புகள்
* சிறுபான்மை நலத்துறை அமைச்சகத்தின் இணையதளம்

பகுப்பு:இந்திய அமைச்சகம்
பேரிஜம் ஏரி

**பேரிஜம் ஏரி**  (Berijam Lake), தமிழ்நாட்டின், கொடைக்கானல்,  மோயர்முனைப் பகுதியிலிருந்து 18 கி.மீட்டர் தூரத்தில் அமைந்துள்ளது. 24 கிலோ மீட்டர் சுற்றளவு கொண்ட பேரிஜம் ஏரியின் தண்ணீர்,  தேனி மாவட்டம்,  பெரியகுளம்  மக்களின் குடிநீராகப் பயன்படுகிறது. பேரிஜம் ஏரி ஆசியாவிலேயே மிகப்பெரிய நன்னீர் ஏரியில் 2ஆவது இடத்தை பெற்றுள்ளது. பேரிஜம் செல்லும் வழியில் உள்ள *மதிக்கெட்டான் சோலை*யில், வனத்துறையின் அனுமதியுடன் மலையேறும் பயிற்சி அளிக்கப்படுகிறது. இப்பகுதி அதிகமான மூலிகைச் செடிகளும், சிறுத்தை, செந்நாய், காட்டு மாடு, மலைப் பன்றி, மான், காட்டுக் கோழி போன்ற காட்டு உயிரினங்களும் கொண்டது. 

## போக்குவரத்து வசதிகள்
கொடைக்கானல், மோயர் பாயிண்டிலிருந்து பாம்பார்புரம் கூட்டு வன மேலாண்மை குழு சார்பில் சுற்றுலா பேருந்து இயக்கப்படுகிறது. 
தனியார் வாகனங்களுக்கு, கொடைக்கானல் வன அலுவலகத்தில் செவ்வாய்க்கிழமை தவிர அனைத்து நாள்களிலும் காலை 8.30 முதல் 9 மணி வரை முப்பது நிமிடங்கள் மட்டும் அனுமதி வழங்கப்படுகிறது.

## இதனையும் காண்க
* கொடைக்கானல் ஏரி

## மேற்கோள்கள்

## வெளி இணைப்புகள்
*  Berijam Lake 
*   Berijam Lake காணொளிக் காட்சி

பகுப்பு:திண்டுக்கல் மாவட்ட ஏரிகள்
ஸ்டெயினர் நீள்வட்டம்

வடிவவியலில் ஒரு முக்கோணத்தின் **ஸ்டெயினர் நீள்வட்டம்** அல்லது **ஸ்டெயினர் சுற்றுநீள்வட்டம்** (*Steiner ellipse*, *Steiner circumellipse*) என்பது அம்முக்கோணத்தின் உச்சிப்புள்ளிகள் வழியே வரையப்படும் தனித்த நீள்வட்டமாகும். இது முக்கோணத்தின் வெளிப்புறத்தில் அமைகிறது. இந்நீள்வட்டம் ஒரு சுற்றுக்கூம்புவெட்டாகும். இதன் மையம் முக்கோணத்தின் நடுக்கோட்டுச்சந்தியுடன் ஒன்றுபடும். ஒரு முக்கோணத்தின் சுற்றுவட்டமும் அம்முக்கோணத்திற்கு ஒரு சுற்றுக்கூம்பு வெட்டாகும். ஆனால் சமபக்க முக்கோணம் தவிர்த்த பிற முக்கோணங்களுக்கு சுற்றுவட்டத்தின் மையம் முக்கோணத்தின் நடுக்கோட்டுச்சந்தியில் அமைவதில்லை.

ஸ்டெயினர் நீள்வட்டத்தின் பரப்பளவு முக்கோணத்தின் பரப்பளவைப்போல \frac{4 \pi}{3\sqrt{3}}, மடங்காகும். எனவே ஸ்டெயினர் நீள்வட்டத்தின் பரப்பளவு ஸ்டெயினர் உள்நீள்வட்டத்தின் பரப்பளவைப்போல நான்கு மடங்காக உள்ளது. முக்கோணத்தின் சுற்றுநீள்வட்டங்களிலேயே ஸ்டெயினர் நீள்வட்டம்தான் குறைந்தபட்ச பரப்பளவு கொண்டதாகும்.

## முந்நேரியல் சமன்பாடு

ஸ்டெயினர் நீள்வட்டத்தின் முந்நேரியல் சமன்பாடு:

:bcyz+cazx+abxy=0 *a, b, c* -முக்கோணத்தின் பக்க நீளங்கள்.

## அச்சுக்களும் குவியங்களும்

ஸ்டெயினர் நீள்வட்டத்தின் அரைநெட்டச்சு, அரைச்சிற்றச்சு நீளங்கள்:

:\frac{1}{3}\sqrt{a^2+b^2+c^2 \pm 2Z},

ஸ்டெயினர் நீள்வட்டத்தின் குவிய நீளம்:

:\frac{2}{3}\sqrt{Z}

இதில், Z=\sqrt{a^4+b^4+c^4-a^2b^2-b^2c^2-c^2a^2}.

இந்நீள்வட்டத்தின் குவியங்கள் ”பைக்கார்ட் புள்ளிகள்” (*Bickart points*) என அழைக்கப்படுகின்றன.

## மேற்கோள்கள்

பகுப்பு:முக்கோணங்கள்
பகுப்பு:கூம்பு வெட்டுகள்
திற நூலகம்

**திறந்த வெளி நூலகம்** (*Open Library*) என்பது "பதிப்பிக்கப்பட்ட ஒவ்வொரு நூலுக்கும் ஒவ்வொரு வலைப்பக்கத்தை" உருவாக்கும் நோக்குடன் செயல்படும் இணையத் திட்டம் ஆகும். இதனை ஏரன் சுவோற்சு, புரூசுட்டர் கேல் மற்றும் பலர் தொடங்கினர். இது ஒரு இணைய ஆவணகத் திட்டம் ஆகும். இத்திட்டத்துக்கான ஒரு பகுதி நிதியை கலிப்போர்னியா அரசு நூலகமும் கேல்/ஆசுட்டின் அறக்கட்டளையும் வழங்கியுள்ளன. 

இத்திட்டம் பல்வேறு பொதுக்கள நூல்களையும் தற்போது அச்சில் இல்லாத நூல்களையும் இணையத்தில் படிக்கும் வசதியைத் தருகிறது.

## மேற்கோள்கள்

## இவற்றையும் பார்க்கவும்
* இணையக் கணினி நூலக மையம்
* கூகுள் புத்தகங்கள்
* அமேசான்.காம்

## வெளி இணைப்புகள்
* 

பகுப்பு:கட்டற்ற மற்றும் திறமூல மென்பொருள்கள்
பகுப்பு:கட்டற்ற மென்பொருட்கள்
பல்மினிக் அமிலம்

**பல்மினிக் அமிலம்** (Fulminic acid )  என்பது  HCNO  என்ற மூலக்கூற்று வாய்ப்பாடுடன் உள்ள ஒரு வேதிச் சேர்மமாகும். எட்வார்டு சார்லசு ஓவார்டு என்பவர் 1800 ஆம் ஆண்டில் இதனுடைய முதலாவது வெள்ளி உப்பைக் கண்டறிந்தார். பின்னர் 1824 ஆம் ஆண்டில் வோன் இலைபிக் இதைப்பற்றிய ஆய்வுகளை மேற்கொண்டார். கரிம வேதியியல் அமிலமான பல்மினிக் அமிலம் சமசயனிக் அமிலத்தினுடைய ஒரு மாற்றியன் ஆகும். ஓராண்டிற்குப் பின்னர் இதனுடைய வெள்ளி உப்பை பிரெடரிக் வோலர் கண்டறிந்தார். 1966 ஆம் ஆண்டில்தான் தனி பல்மினிக் அமிலம் தனித்துப் பிரிக்கப்பட்டது.

பல்மினிக் அமிலமும் இதனுடைய பல்மினேட்டு உப்புகளும், உதாரணமாக பாதரச பல்மினேட்டு மிகவும் அபாயகரமான சேர்மங்களாகும். பெரும்பாலும் மற்ற வெடிபொருட்களை வெடிக்கத் தூண்டும் தொடக்கநிலை வெடிபொருள்களாக இவை பயன்படுத்தப்படுகின்றன. பல்மினிக் அமிலத்தின் ஆவியும் மிகுந்த நச்சுத்தன்மை மிக்கது ஆகும்.

## மேற்கோள்கள்

## இவற்றையும் காண்க
* பல்மினேட்டு

பகுப்பு:கனிம அமிலங்கள்
பகுப்பு:பல்மினேட்டுகள்
பகுப்பு:ஐதரசன் சேர்மங்கள்
பகுப்பு:வெடிக்கும் வேதிப்பொருட்கள்
பிரீட்ரிக் வில்கெல்ம் அர்கெலாந்தர்

**பிரீட்ரிக் வில்கெல்ம் ஆகத்து அர்கிலாந்தர்** (*Friedrich Wilhelm August Argelander*, 22 மார்ச் 1799 – 17 பிப்ரவரி 1875) ஒரு செருமானிய வானியலாளர். இவர் விண்மீன்களின் பொலிவுகளையும் இருப்புகளையும் தொலைவுகளையும் தீர்மானித்து அதனால் பெயர்பெற்றவர்.

## தகைமைகளும் விருதுகளும்

*இவர் 1846 இல் அறிவியலுக்கான சுவீடிய அரசுகல்விக்கழகத்தின் அயல்நட்டு உறுப்பினராகத் தேர்வு செய்யப்பட்டார்.
*இவர்1855 இல் கலை, அறிவியலுக்கான அமெரிக்க்க் கல்விக்கழகத்தின் அயல்நாட்டு உறுப்பினராகத் தேர்வு செய்யப்பட்டார்.
*இவர் 1863 இல் அரசு வானியல் கழகத்தின் பொற்பதக்கத்தைப் பெற்றுள்ளார்.
* பான் பல்கலைக்கழகத்தின் மூன்று வானியல் நிறுவனங்கள் ஒருங்கிணைக்கப்பட்டு 2006 இல் அர்கேலாந்தர் வானியல் நிறுவனம் எனப் பெயரிடப்பட்டுள்ளது.
* நிலாவில் உள்ல ஒரு குழிப்பள்ளம் அர்கேலாந்தர் குழிப்பள்லம் எனவும் சிறுகோள் ஒன்று  1551அர்கேலாந்தர் எனவும் இவர் பெயரால் அழைக்கப்படுகின்றன.

## மேலும் படிக்க

* Argelander, Friedrich Wilhelm (1822). *Untersuchung über die Bahn des [[Great Comet of 1811|grossen Cometen vom Jahre 1811]]*, 4, Königsberg
*  (Parts of this article are based on this source.)
* 

## மேற்கோள்கள்

## வெளி இணைப்புகள்
* 
* 
*''Neue Uranometrie'', 1843  - Full digital facsimile, Linda Hall Library.
*Uranometria nova, Berlin 1843

பகுப்பு:1799 பிறப்புகள்
பகுப்பு:1875 இறப்புகள்
பகுப்பு:செருமானிய வானியலாளர்கள்
உலகத் தாய்ப்பாலூட்டல் வாரம்

**உலகத் தாய்ப்பாலூட்டல் வாரம்** (*World Breastfeeding Week*, WBW) தாய்ப்பாலின் முக்கியத்துவத்தை உணர்த்தும் வகையில் ஆண்டுதோறும் ஆகத்து 1 முதல் ஆகத்து 7 வரை 120-இற்கும் மேற்பட்ட நாடுகளில் கொண்டாடப்படுகிறது. 2010 ஆம் ஆண்டில் 79 நாடுகளில் 488 அமைப்புகள், 406,620 தனியார் அமைப்புகள் கலந்துகொண்ட 540 நிகழ்வுகள் இடம்பெற்றுள்ளன.

தாய்ப்பாலூட்டலுக்கான உலகக் கூட்டமைப்பு, உலக சுகாதார அமைப்பு, ஐக்கிய நாடுகளின் சிறுவர் நிதியம் ஆகிய நிறுவனங்களின் உதவியுடன், தாய்ப்பாலூட்டலை ஊக்குவிக்கும் முகமாக 1991 ஆம் ஆண்டு முதல் இவ்வாரம் கொண்டாடப்பட்டு வருகிறது.

## மேற்கோள்கள்

## வெளி இணைப்புகள்
* 

பகுப்பு:தாய்ப்பாலூட்டல்
பகுப்பு:ஆகத்து சிறப்பு நாட்கள்
நிதி அமைச்சகம் (இந்தியா)

**நிதி அமைச்சகம்** (Ministry of Finance) என்பது நாட்டின் நிதி விவகாரங்களைக் கவனிக்கும் இந்திய அரசின் அமைச்சகங்களுள் ஒன்றாகும். இது இந்தியாவின் முக்கிய அமைச்சகங்களுள் ஒன்று. இதன் தலைவர் நிதியமைச்சர் எனப்படுவார். இந்த அமைச்சகத்தின் பணியானது, வரி, நிதித் துறை சார்ந்த சட்டங்கள், பங்கு சந்தை, வருடாந்திர வரவு-செலவு திட்ட மதிப்பீடு, தேசிய மற்றும் மாநில அரசு நிதி மற்றும் நிதி நிறுவனங்களை கட்டுப்படுத்துவதாகும். இந்த அமைச்சகத்தின்  கீழ் செயல்படும் வருவாய்த் துறையின் நேரடிக் கட்டுப்பாட்டில்  மத்திய நேரடி வரிகள் வாரியம் மற்றும் மத்திய மறைமுக வரிகள் மற்றும் சுங்க வாரியம் செயல்படுகிறது. மேலும் நிதி சார்ந்த புலனாய்வு, விசாரணை, சட்ட அமலாக்கம் செய்வதற்கு வருமான வரி விசாரணை தலைமை இயக்குநரகம், மத்திய பொருளாதார புலனாய்வு பணியகம் மற்றும் அமலாக்க இயக்குநரகம் செயல்படுகிறது. மேலும் வரிகள் தொடர்பான பிணக்குகளை தீர்வுக்கு மேல்முறையீட்டு தீர்ப்பாயங்கள் செயல்படுகிறது. 
  
நிதியமைச்சகத்தின் நிர்வாகத்தின் கீழ் குடியியல் பணிகளின் உட்பிரிவுகளான (இந்திய ஆட்சிப் பணி, இந்திய வருவாய்ப் பணி (Indian Revenue Service), இந்திய பொருளாதாரப் பணி (Indian Economic Service , இந்திய செலவு கணக்குகள் சேவை (Indian Cost Accounts Service) மற்றும் இந்தியன் சிவில் கணக்குகள் பணி (Indian Civil Accounts Service) உட்பட) வருகின்றது.

## வரலாறு

விடுதலைப் பெற்ற இந்தியாவின் முதல் நிதியமைச்சர் ஆர். கே. சண்முகம் செட்டியார் ஆவார். இவர் 1947 நவம்பர் 26 அன்று விடுதலை இந்தியாவின் முதல் நிதி நிலை அறிக்கையை சமர்பித்தார்.

## நிர்வாக அமைப்பு
நிதி அமைச்சகம் ஐந்து பிரிவுகளை கொண்டது.
* வருவாய்த் துறை
* பொருளாதார விவகாரங்கள் துறை (Department of Economic Affairs)
* செலவு துறை (Department of Expenditure)
* நிதி சேவைகள் துறை (Department of Financial Services)
* பங்கு விற்பனைத் துறை (Department of Disinvestment)
## வரிகள் தொடர்பான அமைப்புகள்
* மத்திய நேரடி வரிகள் வாரியம்
* மத்திய மறைமுக வரிகள் மற்றும் சுங்க வாரியம் 
## சட்ட அமலாக்க அமைப்புகள்
நிதி அமைச்சகத்தின் கீழ் இயங்கும் சட்ட அமலாக்க அமைப்புகள் பின்வருமாறு:
# வருமான வரி விசாரணை தலைமை இயக்குநரகம்
# அமலாக்க இயக்குநரகம்
# வருவாய் புலனாய்வு இயக்குநரகம்
# மத்திய பொருளாதார புலனாய்வு பணியகம்
# சரக்கு சேவை வரி புலனாய்வு தலைமை இயக்குநரகம்

## மேலும் பார்க்க
* இந்தியாவின் நிதியமைச்சர்கள்
* இந்திய அரசு அமைச்சகங்களின் பட்டியல்

## மேற்கோள்கள்

பகுப்பு:இந்திய அமைச்சகம்
பகுப்பு:இந்திய நிதி அமைச்சகம்
ஸ்டெயினர்-லெமசு தேற்றம்

**ஸ்டெயினர்-லெமசு தேற்றம்** (*Steiner–Lehmus theorem*), ஜெர்மானியக் கணிதவியலாளர் சி. எல். லெமசால் உருவாக்கப்பட்டு சுவிட்சர்லாந்தின் கணிதவியலாளர் யாக்கோபு ஸ்டெயினரால் நிறுவப்பட்ட எளிய வடிவவியல் தேற்றமாகும்.
;தேற்றத்தின் கூற்று:
: *இரண்டு சமநீளமுள்ள [[இருசமக்கூறிடல்#கோணங்களின் இருசமவெட்டிகள்|கோண இருசமவெட்டிகளைக்]] கொண்ட ஒவ்வொரு [[முக்கோணம்|முக்கோணமும்]] ஒரு இருசமபக்க முக்கோணம் ஆகும்*.

1840 இல், இத்தேற்றதிற்கு வடிவவியல் நிறுவலை அளிக்குமாறு சி. எல். லெமசு, பிரஞ்சுக் கணிதவியலாளர் சி. இசுட்டோர்முக்கு (Jacques Charles François Sturm) எழுதிய கடிதத்தில் தான் இத்தேற்றம் முதன்முதலாக குறிப்பிடப்பட்டுள்ளது. இசுட்டோர்ம் அதனைப் பிற கணிதவியலாளர்களிடம் தெரிவித்தார். இத்தேற்றத்துக்கான நிறுவலை முதலில் அளித்தவர் ஸ்டெயினராவார். இத்தேற்றம் குறித்த பல கட்டுரைகள் வெளியானதைத் தொடர்ந்து, தேற்றம் வடிவவியலில் பரவலானது.

## நிறுவல்

இசுட்டூவர்ட்டின் தேற்றத்தின்படி
:b^2m + c^2n = a(d^2 + mn)\, --------(1)
இதில் *d* என்பது முக்கோணத்தின் ஒரு விழுகோட்டின் நீளம்.

மேலுள்ள சமன்பாட்டிலிருந்து *d* இன் மதிப்பு:
:d^2 = \frac{b^2m + c^2n -amn}{a}

இந்த விழுகோடு ஒரு கோண இருசமவெட்டி எனில் கோண இருசமவெட்டித் தேற்றப்படி,
:\frac{n}{m} = \frac{b}{c} 
:\frac{n}{n+m} = \frac{b}{b+c} 
:\frac{n}{a} = \frac{b}{b+c} 
:n = \frac{ab}{b+c} 
இதேபோல: 
:m = \frac{ca}{b+c} 

சமன்பாடு (1) இல் *m*, *n* மதிப்புகளைப் பதிலிட கோண இருசமவெட்டியின் நீளம்:
:d^2 = \frac{b^2\frac{ca}{b+c} + c^2\frac{ab}{b+c} -a\frac{ca}{b+c}\frac{ab}{b+c}}{a}
:d^2 = bc(1 - \frac{a^2}{(b+c)^2})

இதேபோல மற்றொரு கோண இருசமவெட்டியின் நீளம்:
:d^2 = ca(1 - \frac{b^2}{(c+a)^2})

கோண இருசமவெட்டிகளின் நீளங்கள் சமம் எனில்:
: bc(1 - \frac{a^2}{(b+c)^2}) = ca(1 - \frac{b^2}{(c+a)^2})
:b(1 - \frac{a^2}{(b+c)^2}) = a(1 - \frac{b^2}{(c+a)^2}) 
:b[(b+c)^2 - a^2] = a[(c+a)^2 - b^2] 
:b(b+c+a)(b+c-a) -a(c+a+b)(c+a-b) = 0
:(a+b+c)[(b^2+bc-ab) - (ac+a^2-ab)] = 0 
:(a-b) (a+b+c)^2 = 0 
:(a+b+c)^2 \not = 0  என்பதால்,
:(a-b) = 0 
:a = b 

எனவே ஒரு முக்கோணத்தின் இரண்டு கோண இருசமவெட்டிகளின் நீளங்கள் சமமாக இருந்தால் அம்முக்கோணம் இருசமபக்க முக்கோணமாகும் என நிறுவப்பட்டது.

## மேற்கோள்கள்


## வெளியிணைப்புகள்
*
*Paul Yiu: ''Euclidean Geometry Notes'' , Lectures Notes, Florida Atlantic University, pp.&nbsp;16–17
*Torsten Sillke: ''Steiner–Lehmus Theorem'', extensive compilation of proofs on a website of the University of Bielefeld

பகுப்பு:முக்கோண வடிவவியல்
பகுப்பு:சமதள வடிவவியல் தேற்றங்கள்
பகுப்பு:யூக்ளிடிய வடிவவியல்
மை லவ் ஃப்ரம் த ஸ்டார்

**மை லவ் ஃப்ரம் த ஸ்டார்** (*My Love from the Star*) என்பது தென் கொரியா நாட்டுத் தொலைக்காட்சி தொடர் ஆகும். இந்த தொடரை ஜாங் டே யூ மற்றும் லீ டாங்-யோன் என்பவர்கள் இயக்கியுள்ளார்கள். இந்த தொடரில் கதாநாயகியாக ஜூன் ஜி-ஹியான் மற்றும் கதாநாயகனாக கிம் சூகியுன் நடித்துள்ளனர். இவர்களுடன் பார்க் ஹே-ஜீன் மற்றும் யூ இன்-நா உள்ளிட்ட பலர் நடித்துள்ளனர்.

## தமிழில்
இந்த தொடரை தமிழ் மொழியில் கே-தொடர்கள் என்ற பெயரில் மொழி மாற்றம் செய்யப்பட்டு 30 ஜூலை 2015ஆம் ஆண்டு முதல் திங்கள் முதல் வெள்ளி வரை தினமும் இரவு 7:30 மணிக்கு புதுயுகம் தொலைக்காட்சியில் ஒளிபரப்பாகவுள்ளது.

## கதைச்சுருக்கம்
இந்தத் தொடர் 400 வருடங்களாக பூமியில் வசிக்கும் வேற்றுகிரகவாசிக்கும் புகழ்பெற்ற 18 வயசு நடிகைக்கும் ஏற்படும் புதுமையான காதலை விபரிக்கின்றது.

## நடிகர்கள்
* கிம் சூ-ஹியான்
* கிம் சூகியுன்
* பார்க் ஹே-ஜீன்
* யூ இன்-நா

## சர்வதேச அளவில் ஒளிபரப்பு

## மேற்கோள்கள்

## வெளி இணைப்புகள்
* 
* ''My Love from the Star''  at SBS International
* 

பகுப்பு:சியோல் ஒலிபரப்பு அமைப்பு தொலைக்காட்சி நிகழ்ச்சிகள்
பகுப்பு:தென் கொரியா நாடகத் தொலைக்காட்சி தொடர்கள்
பகுப்பு:கொரிய மொழித் தொலைக்காட்சி நிகழ்ச்சிகள்
பகுப்பு:2013 இல் தொடங்கிய தொலைக்காட்சி நிகழ்ச்சிகள்‎
பகுப்பு:தென் கொரிய கற்பனை தொலைக்காட்சி தொடர்கள்
பகுப்பு:தென் கொரிய காதல் தொலைக்காட்சி தொடர்கள்
பகுப்பு:தென் கொரிய அறிவியல் புனைக்கதை தொலைக்காட்சி தொடர்கள்
பகுப்பு:கொரியன்-தமிழ் மொழிபெயர்ப்பு தொலைக்காட்சி நாடகங்கள்
பகுப்பு:2014 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள்
பகுப்பு:புதுயுகம் தொலைக்காட்சி நாடகங்கள்‎
கொடைக்கானல் ஏரி

**கொடைக்கானல் ஏரி** (Kodaikanal Lake),  தமிழ்நாட்டின் திண்டுக்கல் மாவட்டத்தில், மேற்கு தொடர்ச்சி மலையில், கொடைக்கானல் நகரத்தின் மையத்தில் 24 ஹெக்டரில் அமைந்த செயற்கை ஏரியாகும்.
1863இல் மதுரை மாவட்ட ஆட்சியாளராக இருந்த ஆங்கிலேயேர் சர் ஹென்றி லெவிங்கெ என்பவர் கொடைக்கானல் ஏரி நிறுவ காரணமானவர்.

கொடைக்கானல் ஏரி படகு சவாரி செல்ல விரும்பும் சுற்றுலாப் பயணிகளை கவரக்கூடிய இடமாகும். மிதிவண்டிப் பயிற்சியாளர்கள் மற்றும் குதிரை ஏற்றப் பயிற்சியாளர்களுக்கு கொடைக்கானல் ஏரியின் சுற்றுச்சாலைகள் சிறப்பிடமாக உள்ளது. தற்போது ஏரியின் நீர் மிகவும் மாசு அடைந்திருப்பதாக சுற்றுச்சூழல் அறிவியலாளர்கள் கூறுகின்றனர்.

## போக்குவரத்து வசதிகள்
சென்னையிலிருந்து மதுரை வழியாக செல்லும் அனைத்து தொடருந்துகளும் கொடை ரோடு சந்திப்பில் நின்று செல்லும். கொடை ரோட்டிலிருந்து 80 கிலோ மீட்டர் தொலைவில் அமைந்த கொடைக்கானல் செல்ல மகிழுந்து வசதிகள் உண்டு. மதுரை, திண்டுக்கல், தேனி, வத்தலகுண்டு, திருச்சி மற்றும் பழனியிலிருந்து பேருந்து வசதிகள் உள்ளது.

## இதனையும் காண்க
* பேரிஜம் ஏரி

## படக்காட்சிகள்

படிமம்:Kodai Lake Sunset.JPG|அந்தி நேரத்தில் கொடைக்கானல் ஏரி
படிமம்:Kodai lake at night.jpg|இரவு நேரத்தில் கொடைக்கானல் ஏரி
படிமம்:Lake Kodaikanal.jpg|ஏரியின் தோற்றம்
படிமம்:Kodaikanal Lake.jpg|படகுச் சவாரி
படிமம்:Two boats, Kodaikanal Lake, Tamil Nadu, India (2007).jpg|படகுகள் நிறுத்துமிடம்
படிமம்:Kodaikanal Boat and Rowing Club.jpg|கொடைக்கானல் படகு குழுமம் மற்றும் படகோட்டுவர் சங்கம்
படிமம்:Strobilanths kunthiana.jpg|12 ஆண்டுகளுக்கு ஒரு முறை பூக்கும் குறிஞ்சிப் பூக்கள்


## மேற்கோள்கள்

## வெளி இணைப்புகள்

*A very non-typical morning view of Kodaikanal lake

பகுப்பு:திண்டுக்கல் மாவட்ட ஏரிகள்
பகுப்பு:கொடைக்கானல்
சற்குணம்

**சற்குணம்** () தமிழ்த் திரைப்பட இயக்குநர் ஆவார். விமல், ஓவியா நடித்த களவாணி திரைப்படம் இவரது முதல் திரைப்படமாகும். வாகை சூட வா, நையாண்டி முதலான திரைப்படங்களை இயக்கியுள்ளார். தற்போது அதர்வா நடிக்கும் சண்டி வீரன் திரைப்படத்தை இயக்கி வருகிறார். *[[சற்குணம் சினிமாஸ்]]* என்ற பெயரில் திரைப்படத் தயாரிப்பு நிறுவனத்தையும் நடத்தி வருகிறார்.

## திரை வாழ்க்கை
2009 ஆவது ஆண்டில் விமல், ஓவியா நடிப்பில் வெளியான, காதல் மற்றும் நகைச்சுவைத் திரைப்படமான களவாணி திரைப்படம் இவரது முதல் திரைப்படமாகும்.இத்திரைப்படம் ஒரு வெற்றித் திரைப்படமாக அமைந்தது. 2011 ஆவது ஆண்டில் வெளியான வாகை சூட வா திரைப்படம் இவரது இரண்டாவது திரைப்படமாகும். இப்படத்தில், களவாணி திரைப்படத்தில் கதாநாயகனாக நடித்த விமல் கதாநாயகனாக நடித்திருந்தார். இத்திரைப்படத்திற்கு சிறந்த தமிழ்த் திரைப்படத்துக்கான தேசிய விருது கிடைத்தது.  வாகை சூட வா திரைப்படம் இவரது கனவுத் திரைப்படம் என்கிறார் இயக்குநர் சற்குணம். அதற்குப் பிறகு இவர்  நகைச்சுவை கலந்த காதல் திரைப்படமான *[[நையாண்டி]]* திரைப்படத்தை இயக்கினார். இத்திரைப்படத்தில் தனுஷ், நஸ்ரியா ஆகியோர் முக்கிய கதாபாத்திரங்களில் நடித்திருந்தனர். அதர்வா, ஆனந்தி நடிப்பில் பாலாவின் தயாரிப்பில் 2015ஆவது ஆண்டில் வெளியாகவிருக்கும் சண்டி வீரன் திரைப்படம் இவர் இயக்கும் நான்காவது திரைப்படமாகும்.

2014 ஆவது ஆண்டில் *சற்குணம் சினிமாஸ்* என்ற பெயரில் திரைப்படத் தயாரிப்பு நிறுவனத்தை தொடங்கி, இவரது சகோதரர் ஏ. நந்தகுமாரை திரைப்படத் தயாரிப்பாளராக அறிமுகப்படுத்தினார். சற்குணத்திடம் உதவி இயக்குநராகப் பணியாற்றிய என். ராகவன் இயக்கிய மஞ்சப்பை திரைப்படம் இவர்களது நிறுவனம் தயாரித்த முதல் திரைப்படமாகும்.

## திரைப்பட விபரம்

## தயாரித்த திரைப்படங்கள்
* மஞ்சப்பை

## மேற்கோள்கள்

பகுப்பு:தமிழ்த் திரைப்பட இயக்குநர்கள்
பகுப்பு:1975 பிறப்புகள்
பகுப்பு:வாழும் மக்கள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்நாட்டுத் திரைப்படத் தயாரிப்பாளர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
புரோமோகுளோரோபுளோரோவயோடோமீத்தேன்

**புரோமோகுளோரோபுளோரோவயோடோமீத்தேன்** *(Bromochlorofluoroiodomethane)* என்பது கற்பித நிலையிலுள்ள ஒரு ஆலோ ஆல்க்கேன் சேர்மமாகும். பதிலீடு செய்யப்பட்ட நான்கு ஆலசன்களும் நிலைப்புத்தன்மையுடன் இச்சேர்மத்தில் இடம்பெற்றிருப்பதாகக் கருதப்படுகிறது.

ஐதரசன் அணுக்கள் நான்கும் வெவ்வேறு ஆலசன் அணுக்களால் பதிலீடு செய்யப்பட்ட மீத்தேன் மூலக்கூறாக இச்சேர்மத்தைக் காணமுடியும். இச்சேர்மத்தினுடைய மூலக்கூறின் கண்ணாடி பிம்பங்கள் ஒன்றுடனொன்று மேற் பொருந்துவதில்லை. இதற்கு இரண்டு எதிருருக்கள் காணப்படுகின்றன. படியா சேர்மத்திற்கு இச்சேர்மமே மிகவும் எளிமையான குறிப்பிடத்தகுந்த எடுத்துக்காட்டாகக் குறிப்பிடுவார்கள். ஆனாலும் புரோமோகுளோரோபுளோரோவயோடோமீத்தேனை செயற்கை முறையில் உற்பத்திசெய்வதற்கு உரிய சரியான வழிமுறை இதுவரை கண்டறியப்படவில்லை. ஆய்வுகளுக்குத் தேவையான சமயங்களில், இதனோடு ஒத்தபண்புகள் கொண்ட புரோமோகுளோரோபுளோரோமீத்தேன் பயன்படுத்தப்படுகிறது.

## மேற்கோள்கள்

பகுப்பு:ஆலோமீத்தேன்கள்
பகுப்பு:கற்பிதநிலை வேதியியல் சேர்மங்கள்
பகுப்பு:கருத்தியலான வேதிச் சேர்மங்கள்
செருமையா அராக்சு

**செருமையா அராக்சு** (*Jeremiah Horrocks*, 1618 – 3 சனவரி 1641) ஓர் ஆங்கிலேய வானியலாளர். இவரே முதன்முதலில் நிலா புவியை நீள்வட்டப் பாதையில் சுற்றுகிறது எனக் கூறியவர்; 1639 இன் வெள்ளிக்கடப்பைக் கண்டு கூறியவர். இவரும் இவரது நண்பர் வில்லியம் கிரேப்டிரீயும் மட்டுமே  இந்நிகழ்வைக் கண்டுப் பதிவு செய்தனர்.

## இளம்பருவமும் கல்வியும்

## மேற்கோள்கள்

## நூல்தொகை

* 

## வெளி இணைப்புகள்
**[http://www.sil.si.edu/exhibitions/chasing-venus/intro.htm Chasing Venus, Observing the Transits of Venus]* Smithsonian Institution Libraries
* BBC report: Celebrating Horrocks' half hour
* Horrocks memorial in Westminster Abbey
* 
* Jeremiah Horrocks Institute

பகுப்பு:1618 பிறப்புகள்
பகுப்பு:1641 இறப்புகள்
பகுப்பு:ஆங்கிலேய வானியலாளர்கள்
பகுப்பு:ஆங்கிலேயக் கணிதவியலாளர்கள்
பகுப்பு:பிரித்தானிய வானியலாளர்கள்
ரெப்கோ வங்கி

**தாயகம் திரும்பியோர் கூட்டுறவு மற்றும் நிதி மற்றும் வளர்ச்சி வங்கி** அல்லது **ரெப்கோ வங்கி**   (Repatriates Cooperative and Finance and Development Bank  (Repco Bank),  மியான்மர் மற்றும் இலங்கை போன்ற நாடுகளிலிருந்து மீண்டும் இந்தியாவிற்கு திரும்பியோர்களின் (Repatriates) வேலை வாய்ப்பு மற்றும் பொருளாதார முன்னேற்றத்திற்காக, 1969ஆம் ஆண்டில் இந்திய அரசால் துவக்கப்பட்ட ஒரு கூட்டுறவு வங்கியாகும்.உள்துறை அமைச்சகத்தின் நேரடி கட்டுப்பாட்டில் இவ்வங்கியின் செயல்பாடுகள், தென்னிந்தியாவில் குறிப்பாக, தமிழ்நாடு, ஆந்திரப் பிரதேசம், கேரளம் மற்றும் கர்நாடகம் மாநிலங்களிலும், புதுச்சேரி ஒன்றியப் பகுதியிலும் அமைந்துள்ளன.இவ்வங்கியின் மூலதனத்தில் இந்திய அரசு 73.33%,  தாயகம் திரும்பியோர்கள் 21.28%, தமிழ்நாடு அரசு 2.91%, ஆந்திரப் பிரதேச அரசு  1.73%, கேரள அரசு  0.59%,  மற்றும் கர்நாடக அரசு 0.17%.கொண்டுள்ளது.

## இதனையும் காண்க
* இந்திய வங்கிகள்
* இந்தியாவில் வங்கித்தொழில்

## மேற்கோள்கள்

## வெளி இணைப்புகள்
*  ரெப்கோ வங்கியின் இணையதளம்

பகுப்பு:இந்தியக் கூட்டுறவு வங்கிகள்
பகுப்பு:சென்னையை மையமாகக் கொண்ட நிதி சேவை நிறுவனங்கள்
புரோமின் ஐம்புளோரைடு

**புரோமின் பென்டாபுளோரைடு** *(Bromine pentafluoride)*என்பது BrF5, என்ற மூலக்கூற்று வாய்ப்பாடுடன் உள்ள ஒரு வேதிச் சேர்மமாகும். புரோமின் ஐம்புளோரைடு என்றழைக்கப்படும் இது புளோரின் மற்றும் புரோமின் தனிமங்கள் சேர்ந்து உருவாகும் புரோமினுடைய புளோரைடு ஆகும். இச்சேர்மம் வலுவான புளோரினேற்றம் செய்யும் செயலியாகும்.

ஆக்சிசன் ஒரிடத்தனிம ஆய்வுகளில் இச்சேர்மம் பயனாகிறது. தொடர் ஆய்வுகளுக்குத் தேவையான ஆக்சிசனை , புரோமின் பென்டாபுளோரைடு முன்னிலையில் சீரொளியிழந்த திடநிலை சிலிக்கேட்டுகள் வெளியிடுகின்றன. இராக்கெட்டுகளின் திரவ உந்துபொருள்களில் ஆக்சிசனேற்றியாகவும் இது சோதிக்கப்பட்டது. யுரேனியம் தயாரித்தல் செயல்முறையில் புளோரினேற்றம் செய்யும் செயலியாக இது உபயோகமாகிறது.

## தயாரிப்பு
முதன்முதலாக 1931 ஆம் ஆண்டில் புரோமின் மற்றும் புளோரின் இரண்டும் நேரடியாக வினைபுரிவதன் மூலம்  புரோமின் ஐம்புளோரைடு தயாரிக்கப்பட்டது. இம்முறையின் அடிப்படையில் 150 பாகை செல்சியசு வெப்பநிலையில் கூடுதலான புளோரினைப் பயன்படுத்தி பெருமளவில் இச்சேர்மத்தைத் தயாரிப்பதற்கும் பயன்படுத்துகின்றனர்.

: Br2 + 5 F2 → 2 BrF5

சிறிய அளவுத் தேவைகளுக்காகத் தயாரிக்க முற்படும்போது பொட்டாசியம் புரோமைடைப் பயன்படுத்துகின்றனர்.

: KBr + 3 F2 → KF + BrF5

இந்த வழிமுறையில் தயாரிக்கப்படும் புரோமின் பென்டாபுளோரைடு முற்றிலும் முப்புளோரைடுகள் மற்றும் இதர மாசுக்கள் யாவும் நீக்கப்பட்டத் தூய்மையான சேர்மமாகக் காணப்படுகிறது.
 
## வினைகள்
புரோமின் ஐம்புளோரைடு தண்ணீருடன் வெடிக்குமியல்புடன் வினைபுரிகிறது. ஆனால் அசிட்டோ நைட்ரைலுடன் சேர்ந்த நீர்த்தக் கரைசலில் இவ்வேகம் கட்டுப்படுத்தப்படுகிறது. புரோமிக் அமிலம் மற்றும் ஐதரோபுளோரிக் அமிலம் போன்ற எளிய நீராற்பகுப்பு பொருட்கள் உருவாகின்றன:

: BrF5 + 3 H2O → HBrO3 + 5 HF

மிகச்சிறந்த புளோரினேற்றியாக செயல்படும் இச்சேர்மம் பெரும்பாலான யுரேனியம் சேர்மங்களை அறைவெப்பநிலையில்  அறுபுளோரைடுகளாக மாற்றுகிறது.

## தீங்குகள்
தோலின் மீது பட்டால் புரோமின் ஐம்புளோரைடு கடுமையான அரிப்புத்தன்மையை ஏற்படுத்துகிறது. மற்றும் இதனுடைய ஆவி கண்களில், சளிச்சவ்வுகளில் படநேர்ந்தால் எரிச்சலை உண்டாக்குகிறது. மில்லியனுக்கு  நூறு பங்களவு புரோமின் ஐம்புளோரைடை பெரும்பாலான சோதனை விலங்குகளுக்கு சிலநிமிடங்கள் காட்சிப்படுத்தியதில் அவற்றைக் கொல்லும் அளவுக்கு போதுமானதாக அதுவிருந்தது. நீடித்த தொடர்பில் உள்ளவர்களுக்கு சிறுநீரகம் மற்றும் கல்லீரல் பாதிப்புகள் உண்டாகின்றன.

கரிமப் பொருட்கள் அல்லது தூளாக உள்ள உலோகங்களுடன் தொடர்பு கொள்ள நேரிட்டால் இது தன்னிச்சையாகப் வெடிக்கவோ அல்லது தீப்பிடிக்கவோ வாய்ப்புகள் உள்ளன.

## மேற்கோள்கள்

## வெளி இணைப்புகள்
* WebBook page for BrF<sub>5</sub>
*
*
*National Pollutant Inventory - Fluoride and compounds fact sheet 

பகுப்பு:புளோரைடுகள்
பகுப்பு:புரோமின் சேர்மங்கள்
பகுப்பு:உப்பீனியிடைச் சேர்மங்கள்
பகுப்பு:புளோரினேற்றிகள்
பகுப்பு:ஆக்சிசனேற்றிகள்
பகுப்பு:இடைஉப்பீனி சேர்மங்கள்
அம்பாலா

அம்பாலா என்ற பெயரில் உள்ள ஊர்கள்:
நகரங்கள்:
*அம்பாலா (அம்பாலா மாவட்டம்)

கிராமங்கள்:
*அம்பாலா, சோட்டா உதய்பூர் வட்டம்
*அம்பாலா, ஜோடியா வட்டம்
*அம்பாலா, தசாடா வட்டம்
*அம்பாலா, பகுச்சராஜி வட்டம் (பேச்சராஜி வட்டம்)
*அம்பாலா, விசாவதர் வட்டம்
*அம்பாலா, ஆங்கலாவ் வட்டம்
ஆலம்கீர்பூர்

**ஆலம்கீர்பூர்** (), இந்தியாவின் உத்தரப் பிரதேசத்தில் உள்ள மீரட் மாவட்டத்தில் அமைந்துள்ள ஒரு தொல்லியல் களம். இது சிந்து நதிக் கரையோரத்தில் செழிப்புற்று விளங்கிய சிந்துவெளி நாகரிகத்தின் (கி.மு 3300–1300) ஒரு பகுதி. இவ்விடம் சிந்துவெளி நாகரிகப் பகுதியில் கிழக்கு அந்தலையில் உள்ளது.

## அகழ்வாய்வுகள்
இந்தியத் தொல்லியல் ஆய்வகம் 1958, 1959 ஆம் ஆண்டுகளில் இவ்விடத்தில் ஒரு பகுதி ஆய்வை மேற்கொண்டது. இவ்விடத்தில் ஒவ்வொன்றுக்கும் இடையில் இடைவெளிகளோடுகூடிய நான்கு பண்பாட்டுக் காலப் பகுதிகள் இருப்பதை அகழ்வாய்வு எடுத்துக்காட்டியது. இவற்றுள் காலத்தால் முந்தியது 6 அடி தடிப்புக் கொண்டது. இது அரப்பா நாகரிகக் காலத்துக்குரியது. இப்பகுதியில், சூளையில் சுட்ட செங்கற் தடயங்கள் இருந்தபோதும், இக்காலத்துக்குரிய கட்டிட அமைப்புகள் எதுவும் காணப்படவில்லை. மட்டுப்படுத்தப்பட்ட அளவில் அகழ்வாய்வு மேற்கொள்ளப்பட்டதே அமைப்புகள் கண்டுபிடிக்கப்படாததற்கான காரணமாக இருக்கக்கூடும். இங்கு கிடைத்த செங்கற்கள், 11.25 அங். முதல் 11.75 அங். வரையிலான நீளமும், 5.25 அங். முதல் 6.25 அங். வரையிலான அகலமும், 2.5 அங். முதல் 2.75 அங் வரையிலான தடிப்பும் கொண்டவை. மிகப்பெரிய செங்கற்கள் 14 அங். x 8 அங். x 4 அங். சராசரி அளவு கொண்டதாகக் காணப்படுகிறது. இக்கற்கள் உலைகளுக்கே பயன்பட்டன.
## முக்கியத்துவம்
ஆலம்கிர்பூரில்  அரப்பா தொல்லியல் களம் கண்டுபிடிக்கப்பட்டதன் மூலம், இந்தியாவில் சிந்து வெளி நாகரீகத்தின் எல்லை கிழக்கு திசையில் பெருமளவில் விரிவடைந்தது. ஆலம்கிர்பூரின் நான்கு காலகட்டங்கள் முறையே (I) அரப்பா காலம், (II) சாம்பல் வண்ண ஓவியம் தீட்டப்பட்ட மட்பாண்டப் பண்பாடு (III) முற்கால வரலாற்று காலம் மற்றும் (IV) பிற்கால இடைக்கால காலத்தைச் சேர்ந்தவைகள் ஆகும்.

## இதனையும் காண்க
* சிந்துவெளி நாகரிகத்தின் தொல்லியல் களங்கள்

## மேற்கோள்கள்

பகுப்பு:உத்தரப் பிரதேசத்தின் வரலாறு
பகுப்பு:சிந்துவெளி நாகரிகம்
பகுப்பு:இந்தியத் தொல்லியற்களங்கள்
பகுப்பு:சிந்துவெளி நாகரிகத்தின் தொல்லியல் களங்கள்
பகுப்பு:மேரட் மாவட்டம்
பகுப்பு:உத்தரப் பிரதேச தொல்லியற்களங்கள்
கருணை மனு (இந்தியா)

**கருணை மனு** () என்பது இந்தியாவில் நீதிமன்றத்தால் மரணதண்டனை விதிக்கப்பட்ட கைதி ஒருவர்  மரணதண்டனையிலிருந்து தன்னைக் காத்துக் கொள்ள, மாநில முதல்வர், மாநில ஆளுனர், இந்தியப் பிரதமர், உச்ச நீதிமன்றம் அல்லது இறுதியாக இந்தியக் குடியரசு தலைவரிடம் உரிய காரணங்களுடன் விண்ணப்பிக்கும் கோரிக்கையாகும்.
 
ஏற்கத்தக்க காரணங்கள் காட்டும் மரணதண்டனை கைதிகளின் கருணை மனுக்களின் பேரில் மரணதண்டனை ரத்து செய்யப்பட்டு ஆயுள் தண்டனையாக குறைக்கப்படுகிறது. 

## விதி விலக்குகள்
இந்திய ஒன்றிய அரசின் புலனாய்வு அமைப்புகள் விசாரித்த வழக்குகளிலும் மற்றும் இந்திய ஒன்றிய அரசின் தடா போன்ற சட்டங்களின் கீழ் மரணதண்டனை பெற்ற கைதிகளின் கருணை மனுக்களின் பேரில் மரணதண்டனை கைதிகளை மாநில அரசுகள் விடுதலை செய்ய முடியாது என ராஜீவ் காந்தி படுகொலை வழக்கில் உச்சநீதிமன்றம் தீர்ப்பளித்துள்ளது. 

## மேற்கோள்கள்


## வெளி இணைப்புகள்

பகுப்பு:மனித உரிமைகள்
அல்லாடினோ

**அல்லாடினோ** (*Allahdino*), பாக்கிசுத்தானின் கராச்சிக்குக் கிழக்கே 40 கி.மீ தொலைவில் உள்ள அரப்பா காலத்தைச் சேர்ந்த ஒரு ஊர். இது 1.4 ஹெக்டேர் பரப்பளவுடன் கூடிய அரண் செய்யப்படாத ஒரு குடியிருப்பு. இது  பாக்கிசுத்தானின் எல்லையோரப் பகுதியில் அமைந்துள்ளது. இந்தச் சிறிய ஆனால் சிறப்பாக ஒழுங்குபடுத்தப்பட்ட இக்குடியிருப்பு கி.மு 2000 ஆண்டளவில் கைவிடப்பட்டது.

## அகழ்வாய்வு
குழைமண் கற்களாலானவையும், சில சமயங்களில் கல் மேடைகளின்மீது அமைந்தனவுமான பல வீடுகள் இவ்விடத்தில் நடத்தப்பட்ட அகழ்வாய்வில் வெளிப்பட்டுள்ளன. பல அறைகளைக் கொண்டதும் குழைமண் மேடைமீது அமைக்கப்பட்டதுமான  பெரிய வீடொன்றும் அகழப்பட்டுள்ளது. ஒரு கட்டிடத்தில் 60 தொடக்கம் 90 சதமமீட்டர் வரை விட்டங்களைக்கொண்ட மூன்று கிணறுகள் காணப்பட்டன. இவ்விடத்தில் காணப்பட்ட எல்லாக் கிணறுகளுமே இதுபோல் குறைவான விட்டங்களைக் கொண்டவையே.இக்குடியிருப்பின் தளவமைவும், கட்டிடங்களும், அல்லாடினோ நிர்வாகத் தேவைக்கான குடியிருப்பாக இருந்திருக்கலாம் எனக் காட்டுகின்றன.

## இதனையும் காண்க
* சிந்துவெளி நாகரிகத்தின் தொல்லியல் களங்கள்
## மேற்கோள்கள்

பகுப்பு:பாக்கித்தான் வரலாறு
பகுப்பு:சிந்துவெளி நாகரிகம்
பகுப்பு:பாகிசுத்தானில் உள்ள தொல்லியல் களங்கள்
பகுப்பு:சிந்துவெளி நாகரிகத்தின் தொல்லியல் களங்கள்
குறுங்கோண, விரிகோண முக்கோணங்கள்

மூன்று கோணங்களையும் குறுங்கோணங்களாகக் கொண்ட (90°), இரண்டு குறுங்கோணங்களையும் (

### இரு விரிகோண முக்கோணங்கள்
இரண்டு விரிகோண முக்கோணங்களின் பக்கங்கள் (*a, b, c*), (*p, q, r*); இரு முக்கோணங்களின் மிகநீளமான பக்கங்கள் *c* , *r* எனில்:

:ap+bq 

## மேற்கோள்கள்

*
*

பகுப்பு:முக்கோணங்கள்
குருடர் தடவிய யானை

**குருடர்கள் தடவிய யானை** இந்தியத் துணைக்கண்டத்தில் தோன்றி பின்பு உலகமெங்கும் பரவிய ஒரு நீதிக்கதை. பலவகைப்பட்ட உண்மைகளையும், பொய்மைகளையும் கேட்போருக்கு உணர்த்த இது பயன்படுகிறது. ஒருவரது தனிப்பட்ட அனுபவம் அவரளவில் உண்மையாக இருந்தாலும், முழுமையான உண்மையை அவருக்கு உணர்த்த இயலாதது என்று காட்டுகிறது இக்கதை. ஏனெனில் தனிப்பட்ட அனுபவங்களின் அடிப்படையில் ஒருவர் எடுக்கும் நிலை, பிற தரப்பு நோக்குகளையும், உண்மையின் பன்முகத்தன்மையினையும் கணக்கிலெடுக்கத் தவறுகிறது.

இந்த நீதிக்கதை பலவேறு காலங்களிலும் பலவேறு துறைகளிலும் பயன்பட்டுள்ளது. சார்பியல், உண்மையின் சிக்கலான கூறவியலாத் தன்மை, பன்னோக்கு இயல்பின் தேவை, பிறருடன் தொடர்பு கொள்ளலின் அவசியம் போன்ற கருத்துகளை எடுத்துரைக்கப் பயன்பட்டுள்ளது.

சமணம், பௌத்தம், இந்து சமயம், சூபித்துவம் போன்ற பல்வேறு சமயங்களின் பக்தி, உவமை மற்றும் நீதிக் கதை மரபுகளில் இக்கதை காணப்படுகிறது. பத்தொன்பதாம் நூற்றாண்டில் ஜான் காட்பிரே சாக்சே என்ற அமெரிக்கக் கவிஞர் இக்கதையை ஆங்கிலத்தில் கவிதையாக வடித்தார். அதன் மூலம் மேற்குலகில் இது பரவலாக அறியப்பட்டது. அதன் பின்னர் பல குழந்தை இலக்கியம், வயது வந்தோருக்கான இலக்கியமென பலவகைப் பாணி நூல்களிலும் இக்கதை பல முறை வெளியாகியுள்ளது.

## கதை
பல்வேறு சமய, பண்பாட்டு மரபுகளில் கூறப்படும் இக்கதையின் பொதுவான கூறுகள் பின்வருமாறு:

சில குருடர்கள் (அல்லது இருட்டில் சில மனிதர்கள்) ஒரு யானையைத் தடவிப் பார்க்கிறார்கள். தங்கள் கைகளின் மூலம் யானை எப்படிப்பட்டது என்று உணர முயலுகிறார்கள். ஒவ்வொருவரும் யானையின் வெவேறு உறுப்புகளைத் தடவுகிறார்கள். ஒருவர் அதன் தும்பிக்கையைத் தடவுகிறார்; இன்னொருவர் காதுகளைத் தடவுகிறார். வேறு ஒருவர் அதன் வாலினைத் தடவுகிறார். இப்படி அதன் தந்தம், கால்கள், வயிறு என வெவ்வேறு உறுப்புகளைத் தடவி தங்கள் அனுபவத்தின் மூலமாக யானை இப்படித் தான் இருக்க வேண்டுமென்று முடிவு செய்கிறார்கள். பின்பு அவர்கள் அனைவரும் ஒன்று கூடி, யானையைப் பற்றி தாங்கள் கற்றவற்றை ஒப்பிடுகையில், ஒவ்வொருவரும் ஒவ்வொரு மாதிரி யானையை வர்ணிக்கின்றனர். காதைத் தொட்டவர் யானை முறம் போன்றது என்கிறார். காலைத் தொட்டவரோ யானை தூண் போன்றது என்று சொல்லுகிறார். தும்பிக்கையைத் தொட்டவருக்கு யானை மரம் போன்றதாகவும், வாலைத் தொட்டவருக்குக் கயிறு போன்றதாகவும், வயிறைத் தொட்டு பார்த்தவருக்கு சுவர் போலவும் தோன்றுகிறது. யானையைப் பற்றிய கருத்து வேறுபாடு முற்றி அவர்களிடையே சண்டை மூளுகிறது.

பல மரபுகளில் கூறப்படும் கதைகளுக்கிடையே சிறு சிறு வேறுபாடுகள் உள்ளன. தொட்டுப்பார்க்கப்படும் (யானை உடலின்) பகுதிகள், குருடர்களா அல்லது இருட்டில் மனிதர்களா?, ஒவ்வொருவருவராகத் தடவுகின்றனரா அல்லது அனைவரும் ஒரே நேரத்தில் தடவுகின்றனரா?, கருத்து வேறுபாடு கைகலப்பாக முற்றியதா அல்லது வெறும் வாய்ச்சண்டையோடு நின்றதா?. இறுதியில் அவர்கள் தங்கள் முரண்களைத் தீர்த்துக் கொண்டனரா? போன்ற சிறு தகவல்கள் மாறுகின்றன. சில மரபுகளில் இறுதியில் குருடர்கள் ஒன்று கூடி யானையின் தன்மையை உணரக் கூட்டாக முயலுகின்றனர், வேறு சில மரபுகளில் அவ்வழியே செல்லும் (கண்பார்வை உடைய) வழிப்போக்கன், அவர்கள் சண்டைக்கு தீர்ப்பு வழங்குகிறார்.

## சமண மரபு
## பௌத்த மரபு
## இந்து மரபு
## சூபி மரபு
## மேற்குலகில்

## மேற்கோள்கள்

பகுப்பு:நீதிக்கதைகள்
பகுப்பு:தோற்ற மயக்கம்
பகுப்பு:இந்திய இலக்கியம்
பகுப்பு:இந்தியப் பண்பாட்டில் யானைகள்
தாமசு ஃஆரியட்

**தாமசு ஆரியட்** (*Thomas Harriot*, 1560 – 2 சூலை 1621) ஓர் ஆங்கிலேய வானியலாளரும், கணிதவியலாளரும், இனவரைவியலாளரும், மொழிபெயர்ப்பாளரும் ஆவார். இவர் உருளைக்கிழங்கை  பிரித்தானியத் தீவுகளில் அறிமுகப்படுத்தினார். இவர் கலீலியோவுக்கு நான்கு மாதங்கட்கு முன்பே தொலைநோக்கி வழியாக நிலாவைப் பார்வையிட்டு 1609 சூலை 26ஆம் நாளன்று நிலாத் தரையின் நிலவரையை வரைந்தவர்.

## மேற்கோள்கள்

## வெளி இணைப்புகள்
* ''Thomas Harriot: Trumpeter of Roanoke''
* ''Thomas Harriot''

பகுப்பு:1560 பிறப்புகள்
பகுப்பு:1621 இறப்புகள்
பகுப்பு:ஆங்கிலேய வானியலாளர்கள்
பகுப்பு:ஆங்கிலேய அறிவியலாளர்கள்
பாப்பம்பட்டி

**பாப்பம்பட்டி**(en:Pappampatti) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி ஊராட்சி ஒன்றியத்தில் இருக்கும் ஒரு வருவாய்க்  கிராமம்(ஊர்).,  பழனி வருவாய் வட்டத்தின் ஐம்பத்துமூன்றாவது எண் கொண்ட வருவாய் கிராமம் (கிராம எண்: 53) ஆகும். **பாப்பம்பட்டி** குறுவட்டத்தின் தலைமையிடமாக உள்ளது.
  
## அமைவிடம்
பழனியிலிருந்து உடுமலைப்பேட்டை செல்லும் (கொழுமம்-வழி) மாநில நெடுஞ்சாலையில் பழனியிலிருந்து மேற்கே சுமார் 15 கி.மீ.தூரத்தில் அமைந்து உள்ளது. கடல் மட்டத்திலிருந்து 409 மீட்டர் உயரத்தில் உள்ளது. 

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, **பாப்பம்பட்டி** கிராமத்தில் 1793 வீடுகள் உள்ளது. இக்கிராமத்தில் 7019 பேர் வசிக்கின்றார்கள். பாலின விகிதம் 51.38 %. இதில் 3607 பேர் ஆண்கள்; 3412 பேர் பெண்கள். இக்கிராமத்தில் ஆரம்பப் பள்ளி 2ம், நடுநிலைப் பள்ளி 1ம், உயர்நிலைப்பள்ளி 1ம் உள்ளது.

## முக்கிய பயிர்
குதிரையாறு அணையின் நீர்வள ஆதாரத்தின் ஒரு பகுதியினைக்கொண்டு நெல், கரும்பு, தென்னையும், புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது. 

## நிருவாக அமைப்பு
*வருவாய் மாவட்டம்  : திண்டுக்கல்
*வருவாய் கோட்டம்   : பழனி
*வருவாய் வட்டம்     : பழனி
*ஊராட்சி  ஒன்றியம்   : பழனி ஊராட்சி ஒன்றியம்

## கிராமத்தின் தகவல்கள்
*வருவாய் கிராத்தின் மொத்த புலங்கள் (**Number of Survey fields**) : 1 முதல் 289 முடிய
*வருவாய்கிராமத்தின் பரப்பு                                             : 505.79.50 ஹெக்டேர்- (1955.53 ஏக்கர்)
*வருவாய்கிராமத்தின் நன்செய் நிலம்                                   :
*வருவாய்கிராமத்தின் புன்செய் நிலம்                                    :
*வருவாய்கிராமத்தின் புறம்போக்கு நிலம்                               :
*குக்கிராமங்களின் எண்ணிக்கை                                        :

## அடிக்குறிப்பு

பகுப்பு:திண்டுக்கல் மாவட்டத்தில் உள்ள கிராமங்கள்
பொட்டாசியம் பல்மினேட்டு

**பொட்டாசியம் பல்மினேட்டு** *(Potassium fulminate)* என்பது பல்மினேட்டு அயனியின் பொட்டாசிய உப்பாகும். இதனுடைய ஒரே பயன் வேதியியல் செயற்பாடுகளைக் கடந்து துப்பாக்கிகளில் வெடிமருந்தாக பயன்படுத்துவதாக இருக்கிறது. பொட்டாசிய இரசக்கலவையை பாதரச பல்மினேட்டுடன் வினைபுரியச் செய்வதன் மூலமாக இதைத் தயாரிக்கிறார்கள். பாதரச பல்மினேட்டுடன் உணர்வு வகையில் ஒப்பிடுகையில் இது சற்று வீரியம் குறைந்ததாகக் காணப்படுகிறது. இதற்குக் காரணம், பொட்டாசியம் மற்றும் கார்பன் அணுக்களுக்கிடையில் அயனிப்பிணைப்பு உள்ளது. ஆனால் பாதரச பல்மினேட்டில் பாதரசம் மற்றும் கார்பன் அணுக்களுக்கு இடையில் பலவீனமான சகப்பிணைப்புகள் உள்ளன.

## மேற்கோள்கள்

## இவற்றையும் காண்க
* எடிபொருட்களின் பட்டியல்
* பல்மினிக் அமிலம்
* பல்மினேட்டு
* வெள்ளி பல்மினேட்டு
* பாதரச(II) பல்மினேட்டு
* பொட்டாசியம் சயனேட்டு

பகுப்பு:பொட்டாசியம் சேர்மங்கள்
பகுப்பு:பல்மினேட்டுகள்
பல்மினேட்டு

**பல்மினேட்டு** *(Fulminat)* என்பது பல்மினேட்டு அயனியைக் கொண்டுள்ள ஒரு வேதிச் சேர்மமாகும். மின்சுமை மற்றும் வினைத்திறன் போன்ற பண்புகளில் பல்மினேட்டு அயனி ஆலசனைப் போலச் செயல்படுகிறது. இதனால் இவற்றை போலி உப்பீனிகள் என்று அழைக்கிறார்கள். அயனியின் இத்தகைய நிலைப்புத்தன்மை இன்மை காரணத்தால் பல்மினேட்டு உப்புகள் உராய்வுணர் வெடிபொருட்களாக உள்ளன, பாதரச(II) பல்மினேட்டு என்ற பாதரச உப்பு நன்கறியப்பட்ட ஓர் உதாரணமாகும். மற்ற வெடிபொருட்களை வெடிக்கத்தூண்டும் முதல்நிலை வெடிபொருளாக இது பயன்படுத்தப்படுகிறது. வெள்ளி (தனிமம்) , பாதரசம் போன்ற தனிமங்களை நைட்ரிக் அமிலத்தில் கரைத்து எத்தனாலுடன் வினைப்படுத்துவதன் மூலம் பல்மினேட்டுகளைத் தயாரிக்கவியலும். இச்சேர்மத்தில் பலவீனமான தனி நைட்ரசன் – ஆக்சிசன் பிணைப்புகள் காணப்படுவதால் இது நிலைப்புத்தன்மையற்றுக் காணப்படுகிறது. நைட்ரசன் மற்றொரு நைட்ரசன் அணுவுடன் மிக எளிமையாகச் சேர்ந்து நிலைப்புத்தன்மை கொண்ட முப்பிணைப்பை உருவாக்கிக் கொண்டு வளிமமாக உருவாகிவிடுகிறது.

பல்மினேட்டு ஆங்கில உச்சரிப்பு

## வரலாறு

பல்மினேட்டுகளை 1800 ஆம் ஆண்டில் எட்வர்டு சார்லசு ஓவார்டு கண்டறிந்தார். சுடுகலன்களில் இசுக்காட்லாந்து  அமைச்சர் ஏ.யெ.பார்சித் முதன்முதலாக பல்மினேட்டை வெடிபொருளாக உபயோகிக்கும் செய்முறையை செய்துக்காட்டினார். ஒரு சிறிய கொள்கலனில் பாதரச பல்மினேட்டை நிரப்பி வைத்துக்கொள்ளும் அமைப்பான இத்தகைய தன்னுடைய கைத்துப்பாக்கிக்கு 1807 ஆம் ஆண்டு காப்புரிமையும் பெற்றார். பின்னர், யோசுவா சாவ் இதனுடைய பயன்பாட்டை உலோகப் பெட்டகங்களில் அடைத்து வெடிக்கும் கருவியாக உருவாக்கினார். ஆனால் இவர் 1822 ஆம் ஆண்டுவரை அதற்கு காப்புரிமையைப் பெறவில்லை. 
     
1820 ஆம் ஆண்டில் கரிம வேதியியலாளர் யசுடசு இலைபிக் வெள்ளி பல்மினேட்டையும் (Ag-CNO) பிரெடரிக் வோலர் வெள்ளி சயனேட்டையும் (Ag-OCN) கண்டறிந்தனர். இவ்விரு சேர்மங்களின் பகுதிப்பொருட்களும் ஒன்றாகவே இருப்பதால் காரசாரமான சர்ச்சைகள் அப்பொழுது நிகழ்ந்தன. யோன்சு யாக்கப் பெர்சிலியசு மாற்றியன்கள் என்ற கருத்தை முன்வைக்கும் வரை இச்சர்ச்சை நீடித்தது.

## சேர்மங்கள்
* பல்மினிக் அமிலம்
* பாதரச(II) பல்மினேட்டு
* பொட்டாசியம் பல்மினேட்டு
* வெள்ளி பல்மினேட்டு

## மேற்கோள்கள்

## இவற்றையும் காண்க

* சயனேட்டு (-OCN) மற்றும் சமசயனேட்டு (-NCO) இரண்டு குழுக்களின் தொடர்பமைப்பு.
* நைட்ரைல் (-CN) மற்றும் சமநைட்ரைல் (-NC) குழுக்கள்.
* வேதிவினைக்குழு பல்மினேட்டு (-ONC) பல்மினேட்டு அயனியைக் குறிக்கிறது;கரிமப்பிணைப்பு அடுத்த முனையில் இருக்கும் பொழுது நைட்ரைல் ஆக்சைடு (-CNO) பல்மினேட்டு வினைக்குழுவாக மாறுதல்.


பகுப்பு:ஆக்சி எதிர்மின்னயனிகள்
தாதநாயக்கன்பட்டி (வடக்கு)

**தாதநாயக்கன் பட்டி வடக்கு** (*Thathanaickenpatti (North)*) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி ஊராட்சி ஒன்றியத்தில் இருக்கும் ஒரு வருவாய்க்  கிராமம் (ஊர்).,  பழனி வருவாய் வட்டத்தின் ஐம்பதாவது எண் கொண்ட வருவாய் கிராமம் (கிராம எண்: 50) ஆகும்.

## அமைவிடம்
பழனியிலிருந்து உடுமலைப்பேட்டை செல்லும்  மாநில நெடுஞ்சாலையில் பழனியிலிருந்து மேற்கே சுமார் 17 கி.மீ.தூரத்திலும், கரடிகூட்டம் கிராமத்திலிருந்து வடக்கே 3 கி.மீ தொலைவில் அமைந்து உள்ளது. கடல் மட்டத்திலிருந்து 473 மீட்டர் உயரத்தில் உள்ளது. 

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, **தாதநாயக்கன் பட்டி வடக்கு** கிராமத்தில் 200 வீடுகள் உள்ளது. இக்கிராமத்தில் 731 பேர் வசிக்கின்றார்கள். பாலின விகிதம் 51.29 %. இதில் 375 பேர் ஆண்கள்; 356 பேர் பெண்கள். இக்கிராமத்தில் ஆரம்பப் பள்ளி 1மட்டும் உள்ளது.

## முக்கிய பயிர்
இக்கிராமத்தில் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது. 

## நிருவாக அமைப்பு
*வருவாய் மாவட்டம்  : திண்டுக்கல்
*வருவாய் கோட்டம்   : பழனி
*வருவாய் வட்டம்     : பழனி
*ஊராட்சி  ஒன்றியம்   : பழனி ஊராட்சி ஒன்றியம்

## கிராமத்தின் தகவல்கள்
*வருவாய் கிராமத்தின் மொத்த புலங்கள் (**Number of Survey fields**): 1 முதல் 246 முடிய
*வருவாய் கிராமத்தின் பரப்பு                                             : 950.16.50 ஹெக்டேர்- (2347.91 ஏக்கர்)
*வருவாய் கிராமத்தின் நன்செய் நிலம்                                   :
*வருவாய் கிராமத்தின் புன்செய் நிலம்                                    :
*வருவாய் கிராமத்தின் புறம்போக்கு நிலம்                               :
*குக்கிராமங்களின் எண்ணிக்கை                                        :

## அடிக்குறிப்பு

பகுப்பு:திண்டுக்கல் மாவட்டத்தில் உள்ள கிராமங்கள்
ரோகிணி (செயற்கைக்கோள்)

**ரோகிணி** (rohini) என்பது இஸ்ரோவால் செலுத்தப்பட்ட தொடர் செயற்கைக்கோளின் பெயர் ஆகும். ரோகிணி தொடர், நான்கு செயற்கைக்கோள்களை கொண்டது, அவை அனைத்தும் இஸ்ரோவின் செயற்கைக்கோள் செலுத்தி வண்டிகள் மூலம் செலுத்தப்பட்டது, அதில் மூன்று வெற்றிகரமாக அதன் சுற்றுவட்ட பாதையில் நிறுத்தப்பட்டது. இந்த செயற்கைக்கோள்கள் சோதனை அடிப்படையில் செலுத்தப்பட்டவை.

## செயற்கைக்கோள் தொடர்
### ரோகிணி தொழில்நுட்பம்
இது 35&nbsp;கிகி எடை உடைய சுழற்சியை நிலைநிறுத்தும் சோதனைச் செயற்கைக்கோள் அதற்கு 3 வாட்டுகள் ஆற்றல் பயன்படுத்தப்பட்டது.இது 10-08-1979 இல் சதீஸ் தவான் விண்வெளி மையத்திலிருந்து செலுத்தப்பட்டது இதில் செயற்கைக்கோள் செலுத்தி வண்டியின் கண்காணிப்பான் பொருத்தப்பட்டிருந்தது. இந்த செயற்கைக்கோள் அதன் சுற்றுவட்டப் பாதையை அடையவில்லை இருப்பினும் இதன் செயற்கைக்கோள் செலுத்தி வண்டியின் (SLV) பணி மட்டும் வெற்றியாக அமைந்தது.

### அர்எஸ்-1
இதுவும் 35&nbsp;கிகி எடை உடைய சுழற்சியை நிலைநிறுத்தும் சோதனைச் செயற்கைக்கோள் இதற்கு 16 வாட்டுகள் ஆற்றல் பயன்படுத்தப்பட்டது. இது 18-07-1980 இல் சதீஸ் தவான் விண்வெளி மையத்திலிருந்து செலுத்தப்பட்டது.இது 305 x 919&nbsp;கி.மீ. சுற்றுவட்டப் பாதையையில் 44.7° சாய்வாக வெற்றிகரமாக நிலைநிறுத்தப்பட்டது. இந்த செயற்கைக்கோள் 20 மாத காலம் உயிர்புடன் இருந்தது.

### அர்எஸ் –டி1
இது 38&nbsp;கிகி எடை உடைய சுழற்சியை நிலைநிறுத்தும் சோதனைச் செயற்கைக்கோள் அதற்கு 16 வாட்டுகள் ஆற்றல் பயன்படுத்தப்பட்டது. இது 31-05-1981 இல் சதீஸ் தவான் விண்வெளி மையத்திலிருந்து செலுத்தப்பட்டது.இதுவும் பாதி வெற்றி தான் பெற்றது இந்த செயற்கைக்கோளால் நாம் எதிர்பார்த்த அளவு தூரத்தை அடைய முடியவில்லை அதனால் 9 நாட்கள் மட்டுமே சுற்றுவட்டப்பாதையில் வட்டமிட்டது, அதாவது 186 x 418&nbsp;கி.மீ. தூரத்தில் 46° சாய்வில் நிலைநின்றது.இந்த செயற்கைக்கோள் ரிமோட் மூலம் இயங்கும் ஒரு புகைப்பட கருவியையும் சோதனைக்காக எடுத்து சென்றது.

### அர்எஸ்-டி2
இது 41.5&nbsp;கிகி எடை உடைய சுழற்சியை நிலைநிறுத்தும் சோதனைச் செயற்கைக்கோள் அதற்கு 16 வாட்டுகள் ஆற்றல் பயன்படுத்தப்பட்டது. இது 17-04-1983 இல் செலுத்தப்பட்டது. 371 x 861&nbsp;கி.மீ. தூரத்தில் 46° சாய்வில் நிலைநின்றது. இந்த செயற்கைக்கோள் 17 மாதங்கள் உயிர்புடன் இருந்தது ரிமோட் மூலம் இயங்கும் ஒரு புகைப்பட கருவியையும் இதில் இனைக்கப்பட்டிருந்தது, அது 2500 படங்களுக்கு மேல் புகைப்படங்களை எடுத்து அனுப்பியது. இந்த புகைப்பட கருவி சாதாரணமாகவும் மற்றும் அகச்சிவப்பு பட்டைகள் மூலமும் புகைப்படம் எடுக்கும் திறன் கொண்டிருந்தது.

## வெளி இணைப்புகள்
#http://www.csre.iitb.ac.in/isro/rohini.html
#http://www.bharat-rakshak.com/SPACE/space-satellite5.html 

### மேற்கோள்கள்


பகுப்பு:இந்திய விண்வெளித் திட்டங்கள்
பகுப்பு:இந்திய செயற்கைக்கோள்கள்
பம்பாய் வங்கி

**பம்பாய் வங்கி** இந்தியா விடுதலை பெறுவதற்கு முந்தைய பிரித்தானிய இந்தியாவின் மூன்று மாகாண வங்கிகளில், இரண்டாவது வங்கியாகும். கல்கத்தா வங்கியும், மதராஸ் வங்கியும் இதர இரு வங்கிகளாகும். 1840 ஏப்ரல் 15 அன்று பிரித்தானிய கிழக்கிந்திய நிறுவனத்தின் சாசனத்திற்கு ஏற்ப நிறுவப்பட்டது. இது, பம்பாய் (தற்போதைய மும்பை) நகரை தலைமையிடமாகக் கொண்டு செயல்பட்டது. பம்பாய் வங்கி, சாதாரண வணிக வங்கி மேற்கொள்ள வேண்டிய அனைத்து நடவடிக்கைகளையும் மேற்கொண்டது. சென்னை வங்கி, அந்த நேரத்தில் வேறு எந்த மைய வங்கியும் இல்லாத காரணத்தால், இது ஒரு நடுவன் வங்கியின் ஒரு சில பணிகளையும் மேற்கொண்டது.

1921 சனவரி 27 அன்று பம்பாய் வங்கி, இதர இரு மாகாண வங்கிகளான கல்கத்தா வங்கியுடனும், மதராஸ் வங்கியுடனும் இணைந்து இம்பீரியல் பேங்க் ஆப் இந்தியா என உருவாக்கப்பட்டது. இந்திய வங்கிகளை கட்டுப்படுத்தி நெறிப்படுத்தும் இந்திய நடுவன் வங்கியான பாரத ரிசர்வ் வங்கியால் இந்திய இம்பீரியல் வங்கியை பாரத ஸ்டேட் வங்கி என 1955 ஏப்ரல் 30 அன்று பெயர் மாற்றம் செய்யப்பட்டது.

## இதனையும் காண்க

*இந்தியாவில் வங்கித்தொழில்

## வெளி இணைப்புகள்

**THE EVOLUTION OF THE STATE BANK OF INDIA, Volume 1 — The Roots 1806-1876* by Amiya Kumar Bagchi http://www.hindu.com/br/2007/04/03/stories/2007040300301600.htm

## மேற்கோள்கள்
*Note issued by the Bank of Bombay

பகுப்பு:இந்திய வங்கிகள்
பகுப்பு:செயற்படாத இந்திய வங்கிகள்
ஆண்டிமனி நான்காக்சைடு

**ஆண்டிமனி நான்காக்சைடு** அல்லது **ஆண்டிமனி டெட்ராக்சைடு** *(Antimony tetroxide)* என்பது Sb2O4  என்ற மூலக்கூற்று வாய்ப்பாடுடன் கூடிய ஒரு வேதிச் சேர்மமாகும். இயற்கையில் இச்சேர்மப் பொருள் செர்வண்டைட் என்ற கனிமப்பொருளாகக் காணப்படுகிறது. வெள்ளை நிறத்தில் காணப்படும் இச்சேர்மம் சூடுபடுத்தும்போது மஞ்சள் நிறமாக மாறுகிறது. SbO2 என்ற ஆண்டிமனி நான்காக்சைடின் முற்றுப்பெறா வாய்ப்பாடு, இரண்டு ஆண்டிமனி மையங்களின் இருப்பைத் தெரிவிக்கிறது.

## தயாரிப்பு மற்றும் அமைப்பு

ஆண்டிமனி மூவாக்சைடை காற்றில் சூடாக்கும்போது ஆண்டிமனி நான்காக்சைடு உருவாகிறது:
:Sb2O3  +  0.5 O2  →  Sb2O4  ΔH = −187 கி.யூ/மோல்.

800 பாகை செல்சியசு வெப்பநிலையில் ஆண்டிமனி(V) ஆக்சைடு ஆக்சிசனை இழந்து ஆண்டிமனி நான்காக்சைடு உருவாகிறது:

:Sb2O5  →  Sb2O4  +  0.5 O2  ΔH = −64 kJ/mol

இச்சேர்மம் கலப்பு இணைதிறன் அமைப்பைக் கொண்டு ஆண்டிமனி(V) மற்றும் ஆண்டிமனி(III) உலோக மையங்களைப் பெற்றுள்ளது. ஆண்டிமனி நான்காக்சைடு சாய்துரம் மற்றும் ஒற்றைசரிவு உருவமைப்பு என்ற இரண்டு வகையான பல்லுருவத் தோற்றங்களில் காணப்படுகிறது. இரண்டு வடிவங்களிலும் நான்கு ஆக்சைடுகளால் கட்டப்பட்ட உருக்குலைந்த ஆண்டிமனி(III) மையங்கள் அடுக்கப்பட்டு உருவான எண்முக அமைப்புகள் வெளிப்படுகின்றன.

## மேற்கோள்கள்


பகுப்பு:ஆண்டிமனி சேர்மங்கள்
பகுப்பு:ஆக்சைடுகள்
பகுப்பு:கலப்பு இணைதிறன் சேர்மங்கள்
சிறு பக்கி

**சாவுக் குருவி**, **இந்திய சிறுபக்கி** அல்லது **சிறு பக்கி** (*Common Indian Nightjar*)(*கேப்ரிமுல்கசு ஆசியடிகசு*) என்பது சிறுபக்கி சிற்றினம் ஆகும், இது தெற்கு ஆசியா மற்றும் தென்கிழக்காசியா முழுவதும் திறந்த நிலங்களில் வசித்து இனப்பெருக்கம் செய்யும் பறவை ஆகும். பெரும்பாலான இரவு பக்கிகளைப் போலவே இது வைகறை மற்றும் அந்தி வேளையில் செயல்பாடு மிக்கதாக காணப்படும். இவற்றை இவற்றின் ஓசைகளிலிருந்து கண்டறியப்படுகிறது.

## விளக்கம்
சிறு பக்கி மைனாவின் பருமன் இருக்கும் இப்பறவை 24 செ.மீ. நீளத்தில் மற்ற பக்கிகளைவிட உருவில் சிறியதாக இருக்கும். இது கருப்புக் கோடுகளும் புள்ளிகளும் கொண்ட பழுப்பு நிற உடலைக் கொண்டது. வாலின் ஓர இறக்கைகளின் முனைகள் வெண்புள்ளிகளைக் கொண்டதாக இருக்கும்.  இதன் இறகுகள் ஆந்தையின் நிறத்தை ஒத்து இருக்கும். தரையில் இக்குருவி படுத்துவிட்டால் தரையின் நிறத்துடன் ஒன்றிவிடும். இதன் கால்கள் குட்டையாகவும், வலுவற்றதாக இருந்தாலும், இதன் வாய் அகலமாக அமைந்திருக்கும். இதனால் பூச்சிகளை வாயால் பிடிக்க நல்ல வசதி. இதன் முக்கிய உணவு பூச்சிகள் ஆகும்.

## காணப்படும் பகுதிகள்
தமிழகம் எங்கும் ஆங்காங்கே மலை அடிவாரம் சார்ந்த இலையுதிர் காடுகள், புதர்காடுகள் ஆகியவற்றில் பள்ளமான நீரோடைகளை அடுத்துக் காணலாம். 

## உணவு
பகல் முழுதும் நிழலில் பதுங்கியிருந்து இரவில் வெளிப்பட்டு பறக்கும் பூச்சிகளைப் பிடிக்கும். பறக்கும் தோற்றம் வௌவால் பறப்பதை ஒத்தது. சாலை ஓர மைல் கற்கள், வேலிக்கம்பிகள் ஆகியவற்றின் மீத அமா;ந்து ட்சக் ட்சக் எனக் கத்தும். புழுதியில் புரளும் விருப்பம் கொண்டது.

## இனப்பெருக்கம்
பிப்ரவரி முதல் செப்டம்பர் வரையான பருவத்தில் புதர்க்காடுகளில் தரையில் 2 முட்டைகள் இடும். நகர்ப்புறங்களில் புதர்கள் வளர்ந்திருக்கும் தோட்டங்களைக் கொண்ட வீடுகளிலும் முட்டையிட்டிருக்கக் காணலாம்.

## மேற்கோள்கள்

## வெளி இணைப்புகள்
*Image at ADW

பகுப்பு:தமிழ்நாட்டில் காணப்படும் பறவைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்தியப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:தெற்காசியப் பறவைகள்
குறுவட்டம்

**குறு வட்டம்** அல்லது **உள் வட்டம்** அல்லது **பிர்கா** (ஆங்கிலம்: *FIRKA*) என்பது தமிழ்நாடு மாவட்டங்களில் வருவாய்த்துறையில் சில வருவாய் கிராமங்களை உள்ளடக்கி குறு வட்ங்கள் அமைக்கப்படுகின்றன. வருவாய் துறைக்கென அலுவல் சார்ந்த அலுவலராக மண்டல துணை வட்டாட்சியர் இருப்பார். இவர் பதவி உயர்வு வழியாகவும், தமிழ்நாடு அரசுப் பணியாளர் தேர்வாணையத்தின் மூலம் நடத்தப்படும் தேர்வில் தேர்ச்சி பெறுவதின் வழியாகவும் நியமிக்கப்படுகிறார்.

## பணிகள்
* வருவாய் வட்ட அலுவலகங்களில் வட்டாட்சியர், வட்டாட்சியர் நிலைக்கு மேல் இருக்கும் அதிகாரிகளிடம் கையொப்பம் பெற வேண்டிய சில சான்றிதழ்களுக்கு கிராம நிர்வாக அலுவலர், பரிந்துரைகளின்படி வட்டாட்சியர் அலுவலகத்திற்கு பரிந்துரைக்கப்படும்.

* மாவட்ட அளவில், வருவாய்க் கோட்ட அளவில் நடைபெற்ற ஏதாவது சம்பவத்தால் சட்டம் மற்றும் ஒழுங்கு பிரச்சனைகள் பாதிக்கப்படும் நிலையில் அதை விசாரிக்க நியமிக்கப்படும் மேல் அலுவலருக்கு உதவி செய்வதும், அதுகுறித்த தகவல்கள், அறிக்கைகள் அனுப்பி வைக்கப்படும்.

* மாவட்ட ஆட்சியாளர், வருவாய் கோட்டாட்சியர், வருவாய் வட்டாட்சியர் அறிவுறுத்தும் அனைத்துப் பணிகளும் இவ்வலுவகம் வாயிலாக இந்த அலுவலகத்தின் கீழுள்ள  கிராமநிருவாக அலுவலகங்களின் மூலம் செய்யப்படுகிறது.

## நில அளவை
சில வருவாய் கிராமங்களை உள்ளடக்கி குறுவட்டங்கள்  அமைக்கப்படுகின்றன. வருவாய் குறுவட்ட நில அளவைத் துறைக்கென அலுவல் சார்ந்த அலுவலராக குறுவட்ட அளவர் இருப்பார். இவரால் நில அளவை குறித்த அரசு மற்றும் அரசு சாரா அனைத்து நில அளவைப் பணிகளையும் செய்து வரைபடம் தயாரித்து, அறிக்கையுடன் வருவாய் வட்டாட்சியருக்கு அனுப்பி வைக்கப்படும்.

## பணிகள்
* வருவாய் வட்ட அலுவலகங்களில் வட்டாட்சியர், வட்டாட்சியர் நிலைக்கு மேல் இருக்கும் அதிகாரிகளின் இடத்தணிக்கைக்கு உதவுவார். அவசியமேற்பட்டால் வரைபடம் தயாரித்து வட்டாட்சியர் மூலமாக அனுப்பி வைக்கப்படும்.

* ஒவ்வொரு வருவாய் கிராமத்திலுள்ள நில உடைமையாளர்கள் பெற்ற கிரைய ஆவணத்தின் அடிப்படையிலும், உரிய வரைபடம் தயாரித்து  அறிக்கைகளுடன் பட்டா மாறுதலுக்கு அனுப்பி வைக்கப்படும்.

* அரசு சார்ந்த நில பரிவர்த்தனை, நில எடுப்பு, நில ஒப்படை போன்ற பணிகளை செய்து வரைபடத்துடன் அறிக்கையை வட்டாட்சியருக்கு அனுப்பி வைக்கப்படும்.

## இதையும் பார்க்க
* வருவாய் கிராமம்
* வருவாய் வட்டம் (தாலுக்கா)
* வருவாய் கோட்டம்
* மாவட்டம்
*மாவட்ட வருவாய்த்துறை அமைப்பு
*மாவட்ட ஆட்சி அமைப்பு

## மேற்கோள்கள்

பகுப்பு:இந்திய நிர்வாக அலகுகள்
பகுப்பு:தமிழக வருவாய்ப் பிரிவுகள்
பகுப்பு:தமிழ்நாடு வருவாய்த் துறை